**מלחמת הכלכלות – העוצמה הכלכלית בשירות הביטחון הלאומי**

שמי נח הקר, בוגר המכללה לביטחון לאומי. בעברי כיהנתי כסגן בכיר לממונה על התקציבים באוצר, כאשר תחת אחריותי נכללו בין היתר, תקציבי הביטחון והחוץ של מדינת ישראל (מצ"ב קורות חיים).

**"קשה לראות את כל התמונה, כאשר אתה נמצא בתוך המסגרת"** (ארוין ד. ילום, מתוך הספר "כשניטשה בכה")

הספר אותו אני שואף לפרסם הוא תולדה של עבודת מחקר שכתבתי במכללה, ומטרתו להאיר את עיני בכירי צה"ל, המערכות הביטחוניות וכלל הקצינים, והאזרחים ולחשוף אותם למציאות שלעיתים "עוברת לידם" ועל אף שהיא חשובה לביצוע תפקידם, הם אינם מודעים אליה מספיק.

אין מדובר בספר כלכלי מקצועי קלאסי. הספר יעסוק בשימוש בעוצמה כלכלית ככלי להשגת ביטחון לאומי. מימוש העוצמה הכלכלית כאמור בשילוב העוצמה הצבאית יהווה מכפיל כוח משמעותי במדינות הביטחון הלאומי הישראלית.

תרומתו של הספר בין היתר היא בגיוון והרחבת ארגז הכלים הביטחוני לבכירי המערכות הביטחוניות וצה"ל, וגם בשיח הכללי בנושאי הביטחון הלאומי. זאת, בכך שהוא יאפשר הבנה טובה יותר בין היתר, של מהות הסכסוכים בין מדינות, ומה עומד מאחורי היחסים והמאבקים בין מעצמות. הבנה זו, תסייע בקידום מדיניות ביטחון ישראלית מול גורמי חוץ וביכולת לצפות את תגובתם של שחקנים בינלאומיים למהלכים ישראליים. **אין בספר זה לגרוע מהערך הרב של העוצמה הצבאית וחשיבותה.**

מטרת הספר היא להאיר את עיני הקוראים למשמעותה של העוצמה הכלכלית ויכולותיה כפי שקיימת ומנוהלת במדינות אחרות מקובלות בעולם. בנוסף, הספר יסקור את המצב בישראל, השימוש בעוצמה הכלכלית בישראל, ואת הפער בין שתי השיטות.

כמו כן, יצביע הספר על השינוי הנדרש בניהול הביטחון הלאומי הישראלי הנגזר מהמציאות המתהווה.

**מצ"ב תוכן ראשוני.**

**תוכן ראשוני:**

**מבוא – מי כובש את מי?**

**הקדמה - לראות את התמונה הכוללת**

**פרקים:**

**"מי הכי חזק"?**

אך מודדים? מדדים מובילים לכלכלת מדינות

איפה זה קורה? מגרש המשחקים של הכלכלה העולמית

אך אפשר בלי מקנמרה? (למדוד את מה שחשוב ולא את מה שאפשר)

**"ארגז הכלים הכלכלי"**

מרכיבי העוצמה- רכה קשה, חכמה

המאבק על המשאבים או מלחמות התקציב..

משאבים ככלי מוביל ( מים זה הנפט החדש..)

**מי הבוס?**

מי מנהל את הכלכלה

איך זה עובד בעולם, איך זה עובד בארץ

**"לקחת את הגלולה האדומה" – לראות את העולם במשקפיים הנכונות**

מעשה בצינור – רוסיה ואירופה בקרב על שליטה כלכלית

החקלאות תנצח – ציונות או ביטחון תזונתי?

שהכלכלה בורחת למדינה – מי שולט במי (כלכלה ריכוזית מול כלכלה חופשית- סנקציות על איראן כמשל)

**המתכון המנצח**

מדידת הפוטנציאל הכלכלי המדיני

בניית מאזן תלות משופר - יוזמה ותגובה

השילוב המנצח - עוצמה צבאית ועוצמה כלכלית ככלי אחד

Reality Check **- איפה זה פוגש אותנו.. מדינת ישראל והעוצמה הכלכלית**

מדיניות הממלכות הישראליות (כל תחום בפני עצמו ...)

פוקסים נחשבים – גם יזם מקומי יכול לייצר אקזיט ענק..

אי אפשר בלי כמה מילים על העתיד.. (מה אולי אפשר לשנות)

**סיכום**

**נספח - מילון מונחים ( קצר תמציתי ומקצועי הנשען על מילונים כלכליים ואחרים).**